Diari Oficial de la Generalitat Valenciana


Sumari del DOGV 4023, del 18-06-2001 (2001/5621)

RESOLUCIÓ de 25 d'abril de 2001, del Servei Territorial d'Indústria i Energia d'Alacant, per la qual se sotmet a informació pública l'aprovació del projecte, l'autorització administrativa, la declaració, en concret, d'utilitat pública i l'estudi d'impacte ambiental de la línia elèctrica aèria a 132 kV, doble circuit, Beneixama-Villena, als termes municipals de Beneixama, el Camp de Mirra, Cañada i Villena, província d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4023

Data del DOGV
:   18-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5621


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 25 d'abril de 2001, del Servei Territorial d'Indústria i Energia d'Alacant, per la qual se sotmet a informació pública l'aprovació del projecte, l'autorització administrativa, la declaració, en concret, d'utilitat pública i l'estudi d'impacte ambiental de la línia elèctrica aèria a 132 kV, doble circuit, Beneixama-Villena, als termes municipals de Beneixama, el Camp de Mirra, Cañada i Villena, província d'Alacant. [2001/S5621]
  
Als efectes previstos en l'article 9 del Decret 2.617/1966, sobre autorització d'instal·lacions elèctriques, i en l'article 10 del Decret 2.619/1966, sobre expropiació forçosa i sancions en matèria d'instal·lacions elèctriques, ambdós de 20 d'octubre (BOE de 24.10.1966), en relació amb el que s'ha establit en la disposició transitòria primera de la Llei 54/1997, de 27 de novembre, del Sector Elèctric (BOE de 28.11.1997), en concordança amb l'article 52 de la Llei d'Expropiació Forçosa, i d'acord amb el que s'ordena en l'article 20 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, se sotmet a informació pública la petició de la instal·lació elèctrica les característiques principals de la qual s'assenyalen a continuació:
  
Peticionari: Iberdrola, SA, amb CIF A-48010615, amb domicili social al c/Gardoqui, núm. 8, de Bilbao, CP 48479.
  
Lloc on s'establirà la instal·lació: termes municipals de Beneixama (5.623 m), el Camp de Mirra (2.764 m), Cañada (2.301 m) i Villena (9.766 m) (Alacant).
  
Finalitat de la instal·lació: millorar la garantia de subministrament a la zona oest de la província d'Alacant.
  
Característiques principals:
  
Origen i final: comença a la ST Beneixama i acaba a la ST Villena.
  
Tensió nominal: 132 kV.
  
Longitud: 20.454 metros, en doble circuit. A l'arribada a la subestació de Villena en 254 m disposarà de suports de 4 circuits.
  
Suports metàl·lics.
  
Conductor d'Al-Ac, de tipus HAWK, de secció total 281,1 mm².
  
Cable de terra tipus Ac-50 i OPGW-14-24 de Ac galvanitzat.
  
Aïllament cadena d'aïlladors vidre 10 elements tipus U100BS.
  
Nre. de suports: 75, tipus 12E i 14E.
  
Pressupost: dos-cents noranta-nou milions cinc-centes noranta-una mil sis-centes cinquanta-sis pessetes (382.262.549 pessetes).
  
Cosa que es fa pública perquè siga coneguda per tota la gent, i especialment pels propietaris de terrenys i la resta de titulars afectats pel projecte, la relació dels quals s'inclou al final d'aquest anunci, perquè puga ser examinat el projecte de la instal·lació en aquest Servei Territorial d'Indústria i Energia, situat al c/Churruca, núm. 29 (Alacant), i perquè puguen formular-se, en doble exemplar, les al·legacions que s'estimen convenients, en el termini de trenta (30) dies, comptats a partir de l'endemà de la publicació d'aquest anunci.